Държавен вестник, бр. 21, 2021 г., стр. 75

БРОЙ  21	
Д Ъ Р Ж А В Е Н  В Е С Т Н И К 	
СТР.  75  
на всяка финансова година при съответно 
прилагане на чл. 22, като оценката трябва 
да бъде изготвена не по-късно от 28 февру-
ари на следващата година. Изискването по 
изречение първо не се прилага, в случай че 
е налице оценка, която е валидна към края 
на финансовата година. 
(2) Оценките по ал. 1 се отразяват в от-
четите по чл. 31, ал. 1 на дружеството със 
специална инвестиционна цел в съответствие 
с изискванията на счетоводното законода-
телство, като членовете на съвета на дирек-
торите на дружеството носят отговорност за 
отразяването им.
Ограничение за придобиване на нови ак-
тиви – недвижими имоти или вземания
Чл. 24. Дружеството със специална инвес-
тиционна цел може да придобива недвижи-
ми имоти на територията на друга държава 
членка само ако това е предвидено в устава 
на дружеството и в проспекта за публично 
предлагане на ценни книжа.
Допустими инвестиции
Чл. 25. (1) Дружеството със специална 
инвестиционна цел може да инвестира сво-
бодните си средства в ценни книжа, издаде-
ни или гарантирани от държава членка и в 
банкови депозити в банки, които имат право 
да извършват дейност на територията на 
държава членка.
(2) Дружеството със специална инвестици-
онна цел, инвестиращо в недвижими имоти, 
може да инвестира до 10 на сто от активите 
си в ипотечни облигации, допуснати до тър-
говия на място за търговия в държава членка.
(3) Дружеството със специална инвестици-
онна цел, инвестиращо в недвижими имоти, 
може да инвестира до 10 на сто от активите 
си в други дружества със специална инвести-
ционна цел, инвестиращи в недвижими имоти.
(4) Дружеството със специална инвестици-
онна цел, инвестиращо в недвижими имоти, 
може да инвестира до 30 на сто от активите си 
в специализирани дружества по чл. 28, ал. 1. 
(5) Дружеството със специална инвести-
ционна цел може да инвестира до 10 на сто 
от активите си в трети лица по чл. 27, ал. 4.
(6) Общият размер на инвестициите по 
ал. 1 – 5 на дружеството със специална ин-
вестиционна цел не може да надвишава 30 
на сто от активите му.
(7) Свободните парични средства, набрани 
в резултат на дейността по чл. 5, ал. 1, т. 1, 
могат да бъдат инвестирани съгласно ал. 1 в 
срока по чл. 5, ал. 8, като в този случай ал. 6 
не се прилага.
Общи ограничения
Чл. 26. (1) Дружеството със специална 
инвестиционна цел не може да обезпечава 
чужди задължения с изключение на банкови 
кредити, отпуснати на дъщерно дружество по 
чл. 28, ал. 1, и не може да предоставя заеми 
и да получава заеми от лица, различни от 
банки. За обезпечаване на задълженията по 
банкови кредити на дъщерно дружество по 
чл. 28, ал. 1 се изисква предварително одоб- 
рение от общото събрание на акционерите 
на дружеството със специална инвестицион-
на цел. Сделките, сключени в нарушение на 
изречение второ, са нищожни.
(2) Дружеството със специална инвести-
ционна цел може:
1. да емитира дългови ценни книжа, които 
да бъдат допуснати до търговия на регулиран 
пазар;
2. да взема банкови кредити за придобиване 
на недвижими имоти или вземания, в които 
инвестира, а за дружествата със специална 
инвестиционна цел, инвестиращи в недвижи-
ми имоти, и за въвеждане в експлоатация на 
придобитите имоти;
3. да взема банкови кредити в размер до 
20 на сто от активите си, които се използват 
за изплащане на лихви по банкови кредити 
по т. 2 и по емисии дългови ценни книжа 
по т. 1, ако кредитът е за срок не повече от 
12 месеца.
(3) Дружеството със специална инвести-
ционна цел не може да придобива дялови 
участия в други дружества, освен в случаите 
на чл. 25, ал. 4 и 5. 
(4) Дружеството със специална инвестици-
онна цел не може да участва на капиталовия 
пазар, като инвестира в активи, различни 
от тези по чл. 25, ал. 1 – 3, или да извършва 
обратно изкупуване по реда на чл. 111, ал. 5 
от Закона за публичното предлагане на ценни 
книжа, освен в случаите по чл. 18.
Възлагане на дейности на трети лица
Чл. 27. (1) Дружеството със специална 
инвестиционна цел не може да осъществява 
пряко дейностите по извършване на строежи и 
подобрения на придобитите недвижими имоти.
(2) Дружеството със специална инвестици-
онна цел възлага дейностите по ал. 1 на едно 
или повече търговски дружества.
(3) Дружеството със специална инвести-
ционна цел може да възложи воденето и съх-
раняването на счетоводна и друга отчетност 
и кореспонденция, дейностите по поддръжка 
и експлоатация на придобитите недвижими 
имоти, събирането на придобитите вземания, 
както и извършването на други необходими 
дейности, пряко свързани с осъществяване 
на дейността по чл. 5, ал. 1, т. 2, на едно или 
повече трети лица. 
(4) За възлагане на дейностите по ал. 1 и 3 
дружеството със специална инвестиционна 
цел сключва писмен договор с трети лица, 
които трябва да разполагат с необходимите 
организация, ресурси и опит за осъществяване 
на възложените дейности.